b'\n_START_ARTICLE_\nVasa\xc5\xa1atta\n_START_PARAGRAPH_\nVasa\xc5\xa1atta je bil kralj huritskega kraljestva Mitani (Hanigalbat), ki je vladal v zgodnjem 13. stoletju pr. n. \xc5\xa1t._NEWLINE_Tako kot njegov o\xc4\x8de je bil tudi on asirski vazal. Uprl se je svojemu vazalnemu gospodu Adadnirariju I. (vladal 1295-1263 pr. n. \xc5\xa1t. (kratka kronologija)) in iskal pomo\xc4\x8d Hetitov. Asirci so njegov upor strli in opusto\xc5\xa1ili Mitani. Njegovo dru\xc5\xbeino so ujeli in odpeljali v A\xc5\xa1ur, sam pa je morda pobegnil. Nekateri znanstveniki domnevajo, da je postal kralj skr\xc4\x8denega Mitanskega kraljestva z imenom \xc5\xa0ubrija.'